Diari Oficial de la Generalitat Valenciana


Sumari del DOGV 8153, del 20-10-2017 (2017/8751)

Bases del concurs per a la provisió definitiva d'un lloc de lletrat de l'Ajuntament.
------------------------------------------------------------------------------------

### Dades del document

Número de DOGV
:   8153

Data del DOGV
:   20-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8751


Data del document
:   29-09-2017

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Bases del concurs per a la provisió definitiva d'un lloc de lletrat de l'Ajuntament. [2017/8751]  
En execució del que s'ha acordat per la Resolució de l'Alcaldia número 2017-5982, de data 27 de setembre de 2017, es procedeix a la publicació de les bases i la convocatòria per a la provisió definitiva, per mitjà de concurs específic, d'un lloc de lletrat de l'Ajuntament de Gandia.  
El termini de presentació de sol·licituds és de 20 dies hàbils comptats des de l'endemà de la publicació de l'extracte de la present convocatòria en el Boletín Oficial del Estado.  
  
Bases del concurs per a la provisió definitiva d'un lloc de lletrat de l'Ajuntament de Gandia  
  
D'acord amb el que preveu l'article 101 de la Llei 7/1985, de 2 d'abril, reguladora de les bases de règim local i els articles 100 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es convoca concurs per a la provisió definitiva d'un lloc de treball de naturalesa funcionarial, sector administració especial, subgrup A1, nivell 26 de complement de destinació que s'esmenta en l'annex I d'aquestes bases (lletrat núm. 03.bis/005 de la vigent relació de llocs de treball). El dit concurs es desenvoluparà d'acord amb les següents bases, que es publicaran en el Butlletí Oficial de la Província de València i Diari Oficial de la Generalitat Valenciana, així com un extracte de la convocatòria en el Boletín Oficial del Estado.  
  
Primera. Participants  
Els que concursen han d'estar en possessió dels requisits exigits en la relació de llocs de treball per al lloc que se sol·licita, i mantindre'ls durant tot el procés, fins al dia de la presa de possessió.  
  
Podran participar en el concurs per a la provisió del lloc, funcionaris d'altres administracions públiques, funcionaris d'administració local amb habilitació de caràcter nacional, o bé funcionaris de carrera de l'Estat, de les comunitats autònomes, o de les entitats locals, als qui s'exigisca per al seu ingrés el títol de doctor, llicenciat o grau en Dret, que pertanguen a qualsevol cos o escala i amb experiència en la defensa i representació de l'administració en l'orde jurisdiccional contenciós administratiu, havent d'acreditar haver exercit la representació i defensa de l'administració davant de jutjats i tribunals de l'orde contenciós administratiu, amb una experiència d'almenys 5 anys, i haver intervingut en almenys una mitjana de 15 d'aquests procediments anualment.  
  
L'experiència en representació i defensa de l'Administració haurà d'acreditar-se per mitjà de l'aportació de decrets o resolucions de designació a aquest efecte i/o sentències judicials.  
El personal amb destinació definitiva haurà d'haver romàs un mínim d'un any en el seu lloc de treball, excepte en els supòsits assenyalats en els apartats a, b, c i d del núm. 3 de l'article 101 de la llei de la Generalitat anteriorment esmentada.  
El personal en excedència voluntària per interés particular haurà d'haver romàs un mínim de dos anys en tal situació, d'acord amb el que disposa l'apartat 1 de l'article 127 de la Llei de la Generalitat d'ordenació i gestió de la funció pública valenciana.  
  
Segona. Presentació de sol·licituds  
Els qui desitgen participar en el concurs per a la provisió del lloc hauran de sol·licitar-ho per mitjà d'instància que es dirigirà a la presidència de la corporació i es presentarà en el Registre General durant el termini de 20 dies hàbils comptats a partir de l'endemà de la publicació de l'extracte de la convocatòria en el Boletín Oficial del Estado.  
Les instàncies podran presentar-se igualment en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació i en la web www.gandia.org).  
Per a ser admesos i prendre part en el concurs, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Aquestes condicions s'hauran de mantindre al llarg de tot el procés durant el qual, en qualsevol moment, podran ser requerits els aspirants per a efectuar les comprovacions oportunes.  
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen. A fi de facilitar la gestió del procediment, la documentació que s'aporte haurà de presentar-se en el mateix ordre en què vénen indicats els apartats del barem indicat en la base quarta.  
Es valoraran els mèrits obtinguts o en condicions d'obtindre's en la data en què finalitze el termini de presentació d'instàncies per a participar en el concurs i s'hauran d'al·legar, en tot cas, en la sol·licitud de participació.  
  
Tercera. Admissió de participants  
Expirat el termini d'admissió d'instàncies, per resolució de l'òrgan competent en matèria de recursos humans s'aprovaran les llistes provisionals d'aspirants admesos i exclosos.  
La relació provisional d'aspirants admesos i exclosos serà publicada en el tauler d'anuncis de la casa consistorial. En el Butlletí Oficial de la Província de València es publicarà la relació provisional d'aspirants exclosos i ressenya de l'anunci de la relació provisional d'aspirants admesos inserida en el tauler d'anuncis de la casa consistorial.  
  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques, en extracte, de la mateixa manera.  
En el supòsit de no presentar-se cap reclamació, les llistes provisionals esdevindran automàticament definitives i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit que es produïsquen, possibilitar l'esmena en temps i forma, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.  
En el cas que el nombre d'aspirants aconselle dur a terme notificacions individuals, s'optarà per aquesta via, i no es publicarà anunci, excepte en el tauler d'anuncis i la pàgina web, a fi de complir amb els principis de celeritat i economia en el procediment.  
Si en qualsevol moment del procés selectiu arribara a coneixement de la comissió de valoració que algun dels aspirants no posseïx la totalitat dels requisits exigits en aquestes bases, amb audiència prèvia de l'interessat es proposarà la seua exclusió a l'òrgan competent en matèria de Recursos Humans, i s'indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
En el supòsit d'optar-se per notificacions individuals, l'anunci se substituirà per aquelles.  
  
Quarta. Barem de mèrits  
La valoració dels mèrits dels concursants es realitzarà d'acord amb el que s'estableix en la present base:  
  
1. Primera fase. Mèrits generals. Màxim de 70 punts  
  
1.1. Antiguitat i pertinença al cos. (24 punts màxim)  
  
1.1.1. Antiguitat: màxim 12 punts.  
Es valorarà el temps de servei en actiu com a funcionari de carrera en les distintes administracions públiques, a raó de 0,04 punts per mes complet treballat.  
A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de reconeixement dels serveis previs en l'Administració.  
  
1.1.2. Pertinença al cos: màxim 12 punts.  
Es valorarà el temps de servei prestat en actiu en el cos, escala o agrupació professional funcionarial en què estiga classificat el lloc objecte de la convocatòria, a raó de 0,04 punts per mes complet treballat.  
Per cos s'entén el cos tècnic d'administració especial, en el sentit establit per l'article 23, apartats 2 i 3, del Decret 315/1964, de 7 de febrer, pel qual s'aprova la llei articulada de funcionaris civils de l'Estat.  
A aquests efectes també es computaran en aquest apartat:  
a) Els serveis prestats com a personal funcionari de carrera de la Generalitat amb anterioritat a la integració en els cossos, escales o agrupacions professionals funcionarials previstos en la LOGFPV, en el mateix grup de classificació que, d'acord amb les equivalències previstes en la disposició addicional sisena de la mencionada llei, es corresponga amb el grup o subgrup del cos, escala o agrupació professional funcionarial en què estiga classificat el lloc de treball objecte de la convocatòria.  
b) Els serveis prestats com a personal laboral fix amb anterioritat a l'adaptació de la seua relació jurídica a la naturalesa del lloc, sempre que es referisquen al mateix grup de classificació que, d'acord amb les equivalències previstes en la disposició addicional sisena de la Llei d'ordenació i gestió de la funció pública valenciana, es corresponga amb el grup o subgrup del cos, escala o agrupació professional funcionarial en què estiga classificat el lloc de treball objecte de la convocatòria.  
  
c) Els serveis prestats en llocs de treball del cos, escala o agrupació professional adscrits a un grup o subgrup inferior, quan aquests llocs hagen sigut objecte d'un pla d'ordenació de personal que contemplara la reclassificació del col·lectiu professional.  
1.2. Carrera professional. (10 punts màxim)  
La puntuació màxima possible a obtindre en el present apartat serà de 10 punts, obtinguts pels conceptes següents:  
1.2.1. Grau de nivell competencial reconegut igual o superior al del lloc sol·licitat (nivell 26 o superior): es valorarà amb un màxim de 10 punts, d'acord amb la següent distribució, segons el nivell competencial de què es dispose, en funció de l'administració de procedència:  
  
  
Nivell competencial GDP reconegut Punts  
Grau personal consolidat  
Nivell de complement de destinació 27 I Antiguitat: (5 anys) 2,5  
Grau personal consolidat  
Nivell de complement de destinació 28 II Antiguitat: (10 anys) 5,0  
Grau personal consolidat  
Nivell de complement de destinació 29 III Antiguitat: (16 anys) 7,5  
Grau personal consolidat  
Nivell de complement de destinació 30 IV Antiguitat: (22 anys) 10  
  
  
Es valorarà el nivell competencial reconegut, sempre que es trobe dins de l'interval corresponent al grup o subgrup professional en què estiga classificat el cos, escala o agrupació professional funcionarial a què està adscrit el lloc objecte de convocatòria, d'acord amb el que preveu la disposició addicional tercera del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 7964, 24.01.2017).  
Així mateix, i quant a la valoració de la carrera professional de la Generalitat (GDP), caldrà ajustar-se als termes establits en la disposició transitòria primera, apartat 2) del Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat (DOGV 7399, 10.11.2014).  
  
1.2. Formació (24 punts, màxim)  
La puntuació màxima possible a obtindre en el present apartat serà de 24 punts, obtinguts pels conceptes següents:  
1.2.1. Titulacions acadèmiques oficials: per estar en possessió de titulació acadèmica de superior nivell, o de més d'una titulació acadèmica del mateix nivell, doctorat, màster universitari oficial, llicenciatura, enginyeria, arquitectura o equivalent, diferent de l'exigida per al lloc: 4 punts.  
1.2.2. Cursos de formació i perfeccionament.  
Es valoraran les accions formatives fins a un màxim de 8 punts, d'acord amb el següent:  
3.3.7.4. Cursos rebuts.  
Cursos que s'hagen realitzat en els 10 anys anteriors a la data de publicació de la convocatòria:  
a) de 100 o més hores: 2,00 punts  
b) de 75 o més hores: 1,50 punts  
c) de 50 o més hores: 1,00 punt  
d) de 25 o més hores: 0,50 punts  
e) de 15 o més hores: 0,20 punts  
Cursos que s'hagen realitzat més de 10 anys abans de la data de publicació de la convocatòria:  
a) de 100 o més hores: 1,00 punts  
b) de 75 o més hores: 0,75 punts  
c) de 50 o més hores: 0,50 punt  
d) de 25 o més hores: 0,25 punts  
e) de 15 o més hores: 0,10 punts  
Es valoraran els cursos rebuts que hagen sigut convocats, gestionats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos.  
En cap cas es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
8.8.0.0. Docència impartida en cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos. Serà valorada la suma de les hores de cada curs diferent impartit, i no seran susceptibles de valoració les impartides en successives edicions d'un mateix curs.  
La impartició de cursos es valorarà d'acord amb l'escala següent:  
  
a) de 100 o més hores: 3 punts  
b) de 50 o més hores: 2 punts  
c) de 10 o més hores: 1 punt  
9.0.7.0. Altres títols de postgrau expedits per les universitats, sempre que no hagueren servit per a l'accés al cos o escala a què estiga adscrit el lloc objecte de la convocatòria, sempre que no hagen sigut valorats en l'apartat 1.3.1.  
La valoració de cada màster universitari oficial serà de 3 punts.  
La resta de títols universitaris de postgrau es valoraran d'acord amb l'escala següent:  
a) de 300 o més hores: 2,00 punts  
b) de 200 o més hores: 1,50 punts  
c) de 100 o més hores: 1,00 punt  
1.3.3. Coneixements de valencià: fins a un màxim de 8 punts, d'acord amb la puntuació següent:  
  
Normativa vigent Ordre 7/2017, de 2 de març, de la Conselleria d'Educació, Investigació, Cultura i Esport (DOGV 7993, 06.03.2017), d'aplicació a partir del curs acadèmic 2017/2018). Puntos por nivel  
Oral A2 -  
Elemental B1 2  
- B2 3  
Mitjà C1 5  
Superior C2 7  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà: Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà: +1  
  
  
S'acreditaran per mitjà de la presentació del corresponent certificat expedit, homologat o revalidat per la Junta Qualificadora de Coneixements de Valencià. La valoració dels coneixements de valencià es correspondrà amb els certificats de nivell expedits per la Junta o aquell a què s'homologue o revalide, segons el que preveu la normativa sobre certificats oficials administratius de coneixements del valencià en vigor.  
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria. En aquest cas, els certificats obtinguts es valoraran igualment, però es restarà la puntuació corresponent al nivell establit com a requisit.  
  
També es valoraran els certificats de capacitació tècnica expedits per la Junta Qualificadora de Coneixements de Valencià, fins a un màxim de 2, i la puntuació obtinguda per aquests certificats se sumarà a l'obtinguda per la valoració dels certificats de nivell.  
1.3.3. Coneixement d'idiomes comunitaris: fins a un màxim de 4 punts, d'acord amb el que establix el quadro de l'annex I de l'Ordre 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven els barems d'aplicació als concursos de mèrits per a la provisió de llocs de treball de l'Administració de la Generalitat (DOGV 8075, 03.07.2017).  
Es valorarà el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditarà documentalment per mitjà de títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'Educació.  
  
1.4. L'exercici de llocs d'igual o superior nivell competencial fins a un màxim de 12 punts, a raó de 0,1 punts per mes complet treballat.  
  
1. Segona fase. Mèrits específics. Màxim de 55 punts.  
1.1. Entrevista: fins a un màxim de 25 punts.  
Es valorarà el resultat d'una entrevista estructurada dirigida a comprovar els coneixements de la persona en relació amb les funcions pròpies del lloc de treball i la seua capacitat i aptituds per a assumir les responsabilitats pròpies d'aquell.  
Per a l'avaluació de l'entrevista les persones participants hauran de presentar, junt amb la sol·licitud de participació en el concurs, una memòria en què es realitze l'exposició d'un pla per a exercir el lloc convocat, amb les seues possibles iniciatives respecte d'això. Haurà de detallar-se la planificació i la proposta per a la seua implantació en l'Assessoria Jurídica de l'Ajuntament de Gandia.  
1.2. Formació específica: fins a un màxim de 20 punts.  
Les accions formatives, acollides o impartides, sempre que el seu contingut tinguera relació directa amb les funcions del lloc, considerant-se que tenen relació directa amb les funcions de lloc els cursos sobre matèries que segons l'article 56 del Reglament orgànic del govern i de l'Administració municipal de Gandia (ROGA), publicat en el Butlletí Oficial de la Província de València número 213, de 8 de setembre de 2011, se sotmeten a informe i consulta de l'Assessoria Jurídica, així com matèries susceptibles de ser objecte de recurs davant de la jurisdicció contenciosa administrativa o social; es valoraran amb la puntuació següent (sempre que no s'hagen valorat, com a formació, en l'apartat general):  
Cursos que s'hagen realitzat en els 10 anys anteriors a la data de publicació de la convocatòria:  
a) de 100 o més hores: 4,00 punts  
b) de 75 o més hores: 3,00 punts  
c) de 50 o més hores: 2,00 punt  
d) de 25 o més hores: 1,00 punts  
e) de 15 o més hores: 0,40 punts  
Docència impartida en cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos. Serà valorada la suma de les hores de cada curs diferent impartit, i no seran susceptibles de valoració les impartides en successives edicions d'un mateix curs.  
La impartició de cursos es valorarà d'acord amb l'escala següent:  
  
a) de 100 o més hores: 6 punts  
b) de 50 o més hores: 4 punts  
c) de 10 o més hores: 2 punts  
Altres títols de postgrau expedits per les universitats, sempre que no hagueren servit per a l'accés al cos o escala a què estiga adscrit el lloc objecte de la convocatòria, sempre que no hagen sigut valorats en l'apartat corresponent del concurs general.  
La valoració de cada màster universitari oficial serà de 3 punts.  
La resta de títols universitaris de postgrau es valoraran d'acord amb l'escala següent:  
a) de 300 o més hores: 4,00 punts  
b) de 200 o més hores: 3,00 punts  
c) de 100 o més hores: 2,00 punts  
2.3 Experiència específica: (10 punts màxim)  
Es valorarà l'experiència en el servei jurídic o assessoria jurídica de qualsevol administració pública, a raó de 0,05 punts per cada procediment en què s'haja intervingut en representació i defensa de l'administració davant de jutjats i tribunals de l'orde contenciós administratiu, sempre que se supere el mínim exigit com a requisit per a participar en el concurs, per la qual cosa només es valoraran en la mesura que excedisquen d'aquest.  
La puntuació màxima a obtindre en aquest apartat serà de 10 punts.  
1. Resolució d'empats  
Els empats que es produïsquen es dirimiran amb l'adjudicació de la plaça atesos els criteris següents amb caràcter successiu:  
1r S'adjudicarà a la persona concursant que acredite un grau de discapacitat superior al 33 % enfront de la que no l'acredite. Si l'empat es produïra entre persones amb diversitat funcional, la plaça s'adjudicarà a la persona amb un major percentatge de discapacitat.  
2n S'adjudicarà a la persona que haja obtingut major puntuació en algun dels mèrits que a continuació s'assenyalen, segons l'ordre de preferència següent:  
a) Formació  
b) Pertinença al cos o agrupació professional funcionarial  
c) Antiguitat  
d) Grau de desenvolupament professional  
e) Exercici de llocs de treball d'igual o superior nivell competencial i, finalment  
3r Si persisteix l'empat, la plaça s'adjudicarà a favor de la dona quan siga el sexe infrarrepresentat sempre que eixa circumstància estiguera prevista en la convocatòria. A aquests efectes la convocatòria determinarà necessàriament que hi ha la mencionada infrarrepresentació quan la diferència entre els següents valors (A i B) fóra superior a 10 punts percentuals per al sexe femení.  
A. Proporció (%) per sexe respecte del total de les persones en actiu en el cos, escala o agrupació professional funcionarial afectat per la convocatòria.  
B. Proporció (%) per sexe respecte de les persones titulars de llocs de treball de les característiques dels convocats.   
3r 2 Resta de convocatòries: quan la proporció de les dones en actiu en el cos, escala o agrupació professional funcionarial afectat per la convocatòria siga inferior al 40 % respecte del total.  
4. Si persistix l'empat, la plaça s'adjudicarà per ordre alfabètic entre els cognoms de les persones empatades; s'iniciarà l'ordre per la lletra resultant de l'últim sorteig celebrat als efectes de la resolució d'empats en els processos selectius.  
  
  
Cinquena. Puntuació mínima  
Per a obtindre l'adjudicació del lloc és necessari aconseguir un mínim de 10 punts.  
  
Sisena. Valoració de mèrits  
Únicament es tindran en compte els mèrits al·legats i obtinguts, o en condicions d'obtindre'ls, abans de finalitzar el termini de presentació de sol·licituds per a participar en aquest concurs.  
Els mèrits es valoraran per una comissió de valoració, la composició de la qual s'indica en la base desena de les presents bases.  
  
Setena. Desenvolupament del concurs  
La comissió de valoració procedirà a avaluar els mèrits del personal concursant, i formularà una proposta d'adjudicació provisional que inclourà:  
a) Una primera relació comprensiva de la totalitat del personal concursant, ordenada de major a menor puntuació total, amb indicació per a cada un d'ells de l'obtinguda en cada un dels apartats del barem.  
  
b) Una segona relació de les persones que hagen de ser excloses del concurs, amb indicació de la causa que motive la seua exclusió.  
Aquestes relacions seran exposades al públic en les seus físiques o electròniques designades en la convocatòria, durant un termini de 10 dies hàbils, en què les persones concursants podran formular les reclamacions que consideren oportunes.  
Durant el mateix termini, les persones adjudicatàries hauran d'aportar la documentació acreditativa dels mèrits al·legats quan això siga preceptiu de conformitat amb la normativa vigent.  
Transcorregut el termini previst en l'apartat anterior i resoltes, si és el cas, les reclamacions formulades, la comissió elevarà una proposta d'adjudicació definitiva a l'òrgan competent en matèria de recursos humans. Si com a conseqüència de la documentació i les al·legacions presentades s'hagueren vist modificades les relacions previstes en l'apartat anterior, la comissió, abans d'elevar la proposta, realitzarà a les noves persones adjudicatàries els requeriments d'esmena que siguen procedents.  
En el termini màxim de sis mesos comptats a partir de l'endemà de la publicació de la convocatòria, l'òrgan competent en matèria de recursos humans dictarà la resolució per la qual s'aprove la relació definitiva d'adjudicació de llocs i la publicarà en el Diari Oficial de la Generalitat Valenciana, i valdrà la dita publicació de notificació a les persones interessades.  
Si en el desenvolupament del concurs, se suscitaren dubtes a la comissió de valoració respecte a la compatibilitat funcional d'alguna persona participant que tinga reconegut un grau de discapacitat, se sol·licitarà dictamen de la Comissió d'Estudi de la Diversitat Funcional o òrgan competent amb funcions anàlogues, que haurà d'especificar les causes per les quals no li haja de ser adjudicat el lloc o les mesures necessàries per a la seua adaptació. En aquest cas, la persona podrà participar condicionadament en el concurs, i quedarà en suspens el transcurs del termini màxim per a dictar la resolució que aprove la relació definitiva fins a la recepció del dictamen.  
  
Huitena. Desistiment i renúncia  
El personal que participe voluntàriament en un concurs de mèrits podrà desistir de la totalitat de la sol·licitud de participació en aquest, abans que finalitze el termini de presentació de sol·licituds, llevat que en la convocatòria s'indique una altra data posterior.  
No produirà cap efecte la renúncia al lloc adjudicat pel concurs llevat que, abans de finalitzar el termini de presa de possessió, s'obtinga un altre lloc per resolució d'una convocatòria concurrent, tant de concurs com de lliure designació. En aquest cas, durant el dit termini s'haurà d'optar per un dels llocs de treball adjudicats, I s'entendrà que renúncia a la resta de llocs adjudicats en les convocatòries concurrents. A aquests efectes, s'entén que dos convocatòries són concurrents quan en la data de finalització del termini de presentació de sol·licituds de participació d'una d'elles, no s'haguera publicat la resolució d'adjudicació de l'altra.  
Així mateix, podrà desistir-se de la participació en el concurs o renunciar-se al lloc adjudicat quan transcórreguen més de nou mesos entre la convocatòria i la resolució del concurs.  
  
Novena. Cessament i presa de possessió  
En la resolució d'adjudicació del concurs s'indicarà la data en què haurà d'efectuar-se el cessament en el lloc de treball que estiguera exercint la persona adjudicatària, així com la data de presa de possessió del nou lloc, excepte casos de força major degudament justificats.  
  
En els supòsits de nou ingrés, o de reingrés des de la situació d'excedència voluntària, es disposarà d'un mes de termini per a prendre possessió de la seua destinació. Si es fa ús del mencionat termini, durant aquest no es meritarà cap retribució.  
Quan s'establisca un termini de presa de possessió començarà a comptar-se a partir de l'endemà del cessament.  
En cap cas el canvi de lloc de treball amb motiu de la participació en un concurs o convocatòria per lliure designació podrà comportar la percepció d'indemnització de cap tipus.  
  
Desena. Comissió de valoració  
Les comissió de valoració és l'òrgan col·legiat de caràcter tècnic, que té com a missió comprovar i avaluar els mèrits del personal concursant d'acord amb el que disposa la convocatòria, el Decret 3/2017, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i la resta de normativa que li siga aplicable.  
La comissió de valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la normativa de règim jurídic i procediment administratiu comú de les administracions públiques que siga aplicable. Les causes generals d'abstenció i recusació contingudes en la mencionada llei, seran aplicables tant als membres com a les persones assessores de la comissió.  
  
La comissió de valoració alçarà acta de totes les seues sessions, en què constarà de forma clara i detallada els criteris de valoració de mèrits, així com de deliberació dels assumptes de la seua competència, i en què s'exposarà amb claredat suficient la motivació de les seues decisions.  
Les resolucions de la comissió de valoració vinculen aquesta i l'administració que només podrà revisar-les pels mitjans i procediments previstos en la normativa reguladora del procediment administratiu comú de les administracions públiques.  
Per al millor compliment de la seua missió, la comissió de valoració podrà sol·licitar i obtindre l'assessorament d'especialistes quan ho estime necessari o convenient, els quals es limitaran a prestar la seua col·laboració en l'àmbit de les seues respectives especialitats.  
El funcionament de la comissió de valoració s'ajustarà al que preveu el Reglament de selecció, provisió de llocs de treball i mobilitat del personal de la funció pública valenciana, aprovat per mitjà de Decret 3/2017, del Consell, (DOGV 7964, 24.01.2017) i al que estableix la Llei 40/2015, d'1 d'octubre, de règim jurídic del sector públic per als òrgans col·legiats.  
Respecte a la composició de la comissió de valoració del present concurs, caldrà ajustar-se al que preveu l'article 100.4, en relació amb l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana i l'article 48 del Decret 3/2017, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i estarà compost pels següents membres, tots ells amb veu i vot:  
  
President: un funcionari, del subgrup A1, designat per l'òrgan competent en matèria de recursos humans.  
Secretari: el de la corporació o funcionari en qui delegue.  
Vocals: tres vocals designats per l'òrgan competent en matèria de recursos humans, d'entre personal funcionari de carrera que tinga una classificació professional igual o superior a la requerida per als llocs de treball convocats, que hauran de tindre, almenys, la meitat més una, una titulació corresponent a la mateixa àrea de coneixements dels llocs convocats.  
La designació dels titulars inclourà també la dels seus respectius suplents.  
Si és el cas, l'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents al de la recepció de la sol·licitud.  
  
Onzena. Recursos  
Contra la present resolució, que posa fi a la via administrativa, i de conformitat amb el que disposen els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació. La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb allò que disposa l??article 117 de la Llei 39/2015, d'1 d'octubre. Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre's que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, a comptar des de l'endemà de la desestimació presumpta.  
  
b) Recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació. En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci administratiu.  
  
Tot això sense perjudici de qualsevol altre recurs o acció que estime procedent.  
  
  
  
ANNEX  
  
Lloc: lletrat.  
Número 03.bis/005 de la vigent relació de llocs de treball.  
Localitat: Gandia.  
Grup: A1, subgrup A1.  
Nivell complement destinació: 26.  
Sector: administració especial.  
Funcions: tasques de col·laboració immediata d'auxili, en matèria jurídica, sota la supervisió del responsable dels serveis jurídics, així com la funció consultiva i de defensa i de representació judicial de l'Ajuntament.  
Dedicació: especial.  
Complement específic anual: 16.128,08 €.  
Provisió: concurs específic.  
Requisits: doctor, llicenciat o grau en Dret, i acreditar haver exercit la representació i defensa de l'Administració davant de jutjats i tribunals de l'orde contenciós administratiu, amb una experiència d'almenys 5 anys, i haver intervingut en, almenys, una mitjana de 15 d'aquests procediments anualment.  
  
Gandia, 29 de setembre de 2017.- El secretari general del Ple (R Conselleria de Presidència 13.12.2012; DOGV 26/12/2012): Lorenzo Pérez Sarrión.